CELEX: 62008CA0201
Language: fi
Date: 2009-09-10 00:00:00
Title: Asia C-201/08: Yhteisöjen tuomioistuimen tuomio (kolmas jaosto) 10.9.2009 (Hessisches Finanzgerichtin (Kassel, Saksa) esittämä ennakkoratkaisupyyntö) — Plantanol GmbH & Co. KG v. Hauptzollamt Darmstadt (Direktiivi 2003/30/EY — Liikenteen biopolttoaineiden ja muiden uusiutuvien polttoaineiden käytön edistäminen — Direktiivi 2003/96/EY — Energiatuotteiden ja sähkön verottamista koskeva yhteisön kehys — Kasviöljyn, lisäaineiden ja polttoaineen seos — Biopolttoaineet — Kansallinen lainsäädäntö — Verovapautus — Verovapautuksen korvaaminen velvollisuudella sisällyttää polttoaineisiin vähimmäisosuus biopolttoaineita — Yhteensopivuus direktiivien 2003/30/EY ja 2003/96/EY kanssa — Oikeusvarmuuden ja luottamuksensuojan periaatteet)

7.11.2009   
            
            
               FI
            
            
               Euroopan unionin virallinen lehti
            
            
               C 267/19
            
         Yhteisöjen tuomioistuimen tuomio (kolmas jaosto) 10.9.2009 (Hessisches Finanzgerichtin (Kassel, Saksa) esittämä ennakkoratkaisupyyntö) — Plantanol GmbH & Co. KG v. Hauptzollamt Darmstadt
   (Asia C-201/08) (1)
   
   (Direktiivi 2003/30/EY - Liikenteen biopolttoaineiden ja muiden uusiutuvien polttoaineiden käytön edistäminen - Direktiivi 2003/96/EY - Energiatuotteiden ja sähkön verottamista koskeva yhteisön kehys - Kasviöljyn, lisäaineiden ja polttoaineen seos - Biopolttoaineet - Kansallinen lainsäädäntö - Verovapautus - Verovapautuksen korvaaminen velvollisuudella sisällyttää polttoaineisiin vähimmäisosuus biopolttoaineita - Yhteensopivuus direktiivien 2003/30/EY ja 2003/96/EY kanssa - Oikeusvarmuuden ja luottamuksensuojan periaatteet)
   2009/C 267/33
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Hessisches Finanzgericht, Kassel
   
      Pääasian asianosaiset
   
   
      Kantaja: Plantanol GmbH & Co. KG
   
      Vastaaja: Hauptzollamt Darmstadt
   
      Oikeudenkäynnin kohde
   
   Ennakkoratkaisupyyntö — Hessisches Finanzgericht (Saksa) — Liikenteen biopolttoaineiden ja muiden uusiutuvien polttoaineiden käytön edistämisestä 8.5.2003 annetun Euroopan parlamentin ja neuvoston direktiivin 2003/30/EY (EUVL L 123, s. 42) 3 artiklan sekä oikeusvarmuuden ja luottamuksensuojan periaatteiden tulkinta — Kansallinen lainsäädäntö, jolla korvataan polttoaineseoksiin sisältyvien biopolttoaineosuuksien verovapautusjärjestelmä ennen aikaisemmassa laissa säädetyn voimassaoloajan päättymistä velvollisuudella sekoittaa biopolttoaineita perinteisiin polttoaineisiin, mistä aiheutuu taloudellista haittaa etuuksia saaneille tuottajille
   
      Tuomiolauselma
   
   
               1)
            
            
               Liikenteen biopolttoaineiden ja muiden uusiutuvien polttoaineiden käytön edistämisestä 8.5.2003 annetun Euroopan parlamentin ja neuvoston direktiivin 2003/30/EY 3 artiklaa on tulkittava siten, että se ei ole esteenä pääasiassa kyseessä olevan kaltaiselle kansalliselle lainsäädännölle, jossa jätetään kyseisessä lainsäädännössä säädetyn biopolttoaineita koskevan verovapautuksen ulkopuolelle pääasiassa kyseessä olevan kaltainen tuote, joka valmistetaan sekoittamalla kasviöljyä, fossiilista dieselöljyä ja erityisiä lisäaineita.
            
         
               2)
            
            
               Oikeusvarmuuden ja luottamuksensuojan yleiset periaatteet eivät lähtökohtaisesti ole esteenä sille, että jäsenvaltio lakkauttaa pääasiassa kyseessä olevan kaltaisen tuotteen osalta ennen kansallisessa lainsäädännössä alun perin säädettyä määräpäivää verovapautusjärjestelmän, jota sovellettiin kyseiseen tuotteeseen. Tällainen lakkauttaminen ei joka tapauksessa edellytä täysin epätavallisia oloja. Kansallisen tuomioistuimen on kuitenkin arvioimalla asiaa kokonaisvaltaisesti ja konkreettisesti ja ottamalla huomioon kaikki pääasian kannalta merkitykselliset seikat tutkittava, onko kyseisiä periaatteita noudatettu pääasiassa.
            
         
      (1)  EUVL C 183, 19.7.2008.